CELEX: 32021R1961
Language: fi
Date: 2021-08-05 00:00:00
Title: Komission delegoitu asetus (EU) 2021/1961, annettu 5 päivänä elokuuta 2021, Euroopan parlamentin ja neuvoston asetuksen (EU) 2019/631 liitteen I muuttamisesta uusien vuosina 2017, 2018 ja 2019 rekisteröityjen henkilöautojen massan kehityksen huomioon ottamiseksi (ETA:n kannalta merkityksellinen teksti)

12.11.2021   
               
               
                  FI
               
               
                  Euroopan unionin virallinen lehti
               
               
                  L 400/14
               
            
         KOMISSION DELEGOITU ASETUS (EU) 2021/1961,
         annettu 5 päivänä elokuuta 2021,
         Euroopan parlamentin ja neuvoston asetuksen (EU) 2019/631 liitteen I muuttamisesta uusien vuosina 2017, 2018 ja 2019 rekisteröityjen henkilöautojen massan kehityksen huomioon ottamiseksi
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon hiilidioksidipäästönormien asettamisesta uusille henkilöautoille ja uusille kevyille hyötyajoneuvoille ja asetusten (EY) N:o 443/2009 ja (EU) N:o 510/2011 kumoamisesta 17 päivänä huhtikuuta 2019 annetun Euroopan parlamentin ja neuvoston asetuksen (EU) 2019/631 (1) ja erityisesti sen 14 artiklan 2 kohdan,
         sekä katsoo seuraavaa:
         
                     (1)
                  
                  
                     Mainitun asetuksen 14 artiklan 1 kohdan a alakohdassa tarkoitettu M0-arvo vuosille 2022, 2023 ja 2024 olisi määritettävä kaikkien unionissa vuosina 2017, 2018 ja 2019 rekisteröityjen uusien henkilöautojen ajokuntoisten ajoneuvojen keskimääräisen massan perusteella.
                  
               
                     (2)
                  
                  
                     Komission täytäntöönpanopäätöksissä (EU) 2019/582 (2), (EU) 2020/1035 (3) ja (EU) 2021/973 (4) esitettyjen arvojen perusteella uusien henkilöautojen ajokuntoisten ajoneuvojen keskimääräinen massa oli 1 398,50 kg kalenterivuosina 2017, 2018 ja 2019 painotettuna uusien rekisteröintien lukumäärällä kunakin kyseisistä vuosista.
                  
               
                     (3)
                  
                  
                     Uusien henkilöautojen valmistajien päästötavoitteet kalenterivuosiksi 2022, 2023 ja 2024 olisi sen vuoksi laskettava asetuksen (EU) 2019/631 liitteessä I olevan A osan 4 kohdassa esitetyn kaavan mukaisesti käyttäen M0-arvoa 1 398,50.
                  
               
                     (4)
                  
                  
                     Sen vuoksi asetusta (EU) 2019/631 olisi muutettava,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan asetuksen (EU) 2019/631 liitteessä I olevan A osan 4 kohdassa oleva M0:aa koskeva merkintä seuraavasti:
            
               ”M0 on 1 379,88 vuonna 2021 ja 1 398,50 vuosina 2022, 2023 ja 2024”.
            
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 5 päivänä elokuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 111, 25.4.2019, s. 13.
         
            (2)  Komission täytäntöönpanopäätös (EU) 2019/582, annettu 3 päivänä huhtikuuta 2019, Euroopan parlamentin ja neuvoston asetuksen (EU) N:o 510/2011 tarkoitetusta uusien kevyiden kuljetusajoneuvojen valmistajien keskimääräisten hiilidioksidipäästöjen ja päästötavoitteiden vahvistamisesta tai muuttamisesta kalenterivuoden 2017 osalta ja Volkswagenin yhteenliittymän ja sen jäsenten tapauksessa kalenterivuosien 2014, 2015 ja 2016 osalta (EUVL L 100, 11.4.2019, s. 47).
         
            (3)  Komission täytäntöönpanopäätös (EU) 2020/1035, annettu 3 päivänä kesäkuuta 2020, henkilöautojen ja kevyiden hyötyajoneuvojen valmistajien keskimääräisten hiilidioksidipäästöjen ja päästötavoitteiden vahvistamisesta tai muuttamisesta kalenterivuoden 2018 osalta Euroopan parlamentin ja neuvoston asetuksen (EU) 2019/631 mukaisesti (EUVL L 227, 16.7.2020, s. 37).
         
            (4)  Komission täytäntöönpanopäätös (EU) 2021/973, annettu 1 päivänä kesäkuuta 2021, henkilöautojen ja kevyiden hyötyajoneuvojen valmistajien keskimääräisiä hiilidioksidipäästöjä ja päästötavoitteita koskevien alustavien laskelmien vahvistamisesta tai muuttamisesta kalenterivuoden 2019 osalta sekä henkilöautojen valmistajan Dr. Ing h.c. Porsche AG ja Volkswagenin yhteenliittymän tapauksessa kalenterivuosien 2014–2018 osalta Euroopan parlamentin ja neuvoston asetuksen (EU) 2019/631 nojalla (EUVL L 215, 17.6.2021, s. 1).